Status for implementering av systemeierskap for administrative IT-systemer
Innledning
Styret vedtok på møtet 29.01.2012 følgende:
Vedtak styret administrative IT-systemer
Etablering av et entydig definert systemeierskap
Etablering av et entydig ansvar- og myndighetskart
Etablering av et veikart for administrative systemer
Etablering av en strategisk koordineringsgruppe
Etablering av en rådgivings- og sekretariatsfunksjon
Universitetsdirektøren har fulgt opp vedtaket med å utnevne en strategisk koordineringsgruppe og foreslått et mandat for gruppen, foreslått bemanning og mandat til rådgivings- og sekretariatsfunksjon og startet arbeidet med veikart. Dette dokumentet gir en status på oppfølging av vedtaket.

Innledning
UiO har innført administrative IT-systemer de siste årene uten en helhetlig plan, uten god nok brukermedvirkning og uten å se sammenheng mellom systemer og prosesser. Dette har medført at de administrative IT-systemene oppleves som lite brukervennlige, informasjon, dokumentasjon og opplæring oppleves ikke godt nok og systemene er ikke integrert i tilstrekkelig grad som medfører dobbeltarbeid.
Formålet for veikart er å ha en overordnet plan for hele systemlandskapet for de administrative IT-systemene som beskriver behov for nye systemer, ny funksjonalitet i eksisterende systemer og når det skal innføres inkludert behov for investeringer. Veikartet skal fungere som en rullerende årsplan med detaljerte planer for hele livsløpet for det enkelte system.
Målet for veikartet er en bedre forvaltning av de administrative IT-systemene for å møte utfordringene som er funnet.
Den strategiske rådgivingsfunksjon er ansvarlig for utarbeidelse av veikartet. Veikartet eies av koordineringsgruppa for administrativ IT-systemer, vedtas av universitetsdirektøren og behandles minst årlig i gruppa.
Innhold veikart
Det skal være veikart på følgende områder:
Overordnet veikart for administrative IT-systemer
Veikart for store fagområder (økonomi, personal, studier, forskning)
Veikart for det enkelte administrative IT-system
Forvaltningen av de systemene vil være forskjellig for de kritiske systemene og øvrige systemer. Forvaltningen skal skje i henhold til et rammeverk for utøvelse av systemeierskap.  For alle administrative IT-systemer skal det finnes en oversikt hva systemet koster både for drift, forvaltning og utvikling og en plan for videre utvikling.
Overordnet veikart for administrative IT-systemer
Det overordnete veikartet (strategi) er en langsiktig, overordnet plan for de administrative IT-systemene. Veikartet må ha en langsiktig perspektiv, minst 5 år, fordi utskifting av de store administrative IT-systemene er kostbart og tar lang tid. Veikartet inneholder overordnete mål for den administrative IT-virksomheten samlet og overordnet strategi for integrasjon for systemene.
Det overordnete veikartet definerer også hvilke masterdata de forskjellige systemene er ansvarlig for.
Vedlegg til det overordnete veikartet er en oversikt over alle administrative IT-systemer med fagområde, systemeier og viktighet.
Veikart for store fagområder (økonomi, personal, studier, forskning og teknisk (avdeling))
For de store fagområdene som har flere systemer for å dekke funksjonsområdet skal det være et veikart som beskriver hvilke systemer som inngår og hvordan de sammen tilbyr den funksjonalitet som trengs på fagområdet.
Veikart for det enkelte administrative IT-system
Veikart for det enkelte administrative system er rullerende 3 års planer som skal oppdateres årlig og vedtas av strategisk koordineringsgruppe for nivå 1 systemer og sendes koordineringsgruppe til informasjon for nivå II og nivå III systemer.
Veikart for det enkelte administrative system skal inneholde
Informasjon om tjenesten. Navn, beskrivelse og bruksområde, brukergrupper, nivå tjeneste i henhold til ansvar- og myndighetskart og annen relevant informasjon
Definisjon av de data systemet er master for og dataflyt for disse data
Roller. Oversikt over de ulike rollene, hvem er systemeier, systemleverandør og driftsleverandør
Økonomi. Budsjett for systemet for utvikling og drift.
Utviklingsplaner. Plan for oppgraderinger og teknisk og funksjonell utvikling
Tjenestekvalitet (SLA)
Ansvarskart for alle fasene i livsløpet til systemet
